Հետո սովորողներին առաջարկեցինք հորինել հեքիաթի շարունակության իրենց տարբե­րակները: Նման առաջադրանքների դեպքում հաճախ հնարավոր չի լինում լսել բոլորի հորինած պատմությունները և դա երեխաներին տխրեցնում է: Եվ որպեսզի բոլորի հեքիաթները ընթերցենք, գտանք խնդրի լուծման շատ հետաքրքիր ձև` առցանց ուսուցման կազմակերպում: Հեքիաթի առաջին հատվածը տեղադրեցիք Դպրոց-պարտեզի ենթակայքում և սովորողներին առաջարկեցինք իրենց հորինածները տեղադրել կայքի մեր էջում, որպեսզի բոլորն էլ կարողանան կարդալ: Պարզվեց, որ սովորողները իրենց հորինածները կայքում տեղադրելուց հետո հետաքրքրությամբ կարդացել էին նաև ընկերների գրածները և նույնիսկ կարծիք էին գրել: Սրանով մենք կարողացանք սովորողին մղել լրացուցիչ ընթերցանության: